CELEX: 32014R0441
Language: hr
Date: 2014-04-30 00:00:00
Title: Provedbena uredba Komisije (EU) br. 441/2014 оd 30. travnja 2014. o izmjeni Uredbe (EZ) br. 29/2009 o utvrđivanju zahtjeva u vezi s uslugama podatkovnih veza za jedinstveno europsko nebo (Tekst značajan za EGP)

1.5.2014   
            
            
               HR
            
            
               Službeni list Europske unije
            
            
               L 130/37
            
         PROVEDBENA UREDBA KOMISIJE (EU) br. 441/2014
   оd 30. travnja 2014.
   o izmjeni Uredbe (EZ) br. 29/2009 o utvrđivanju zahtjeva u vezi s uslugama podatkovnih veza za jedinstveno europsko nebo
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 552/2004 Europskog parlamenta i Vijeća od 10. ožujka 2004. o interoperabilnosti Europske mreže za upravljanje zračnim prometom (Uredba o interoperabilnosti) (1), a posebno njezin članak 3. stavak 5.,
   uzimajući u obzir Uredbu (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (okvirna Uredba) (2), a posebno njezin članak 8. stavak 1.,
   budući da:
   
               (1)
            
            
               Uredbom Komisije (EZ) br. 29/2009 (3) utvrđuju se zahtjevi za koordinirano uvođenje podatkovnih veza koje se temelje na prijenosu podataka od točke do točke iz zraka prema zemaljskim stanicama.
            
         
               (2)
            
            
               Dio B Priloga I. Uredbi (EZ) br. 29/2009, kojim se definira zračni prostor iznad FL285 na koji se ta Uredba primjenjuje od 5. veljače 2015.
            
         
               (3)
            
            
               Hrvatska je pristupila Europskoj uniji 1. srpnja 2013. Hrvatski zračni prostor treba stoga biti na odgovarajući način pridružen zračnom prostoru na koji se primjenjuje Uredba (EZ) br. 29/2009.
            
         
               (4)
            
            
               Odgođenom primjenom ove Uredbe trebalo bi za Hrvatsku osigurati prijelazno razdoblje od jedne godine u odnosu na datum primjene od 5. veljače 2015. koji se primjenjuje za druge države članice koje su obuhvaćene u dijelu B priloga I. Uredbi (EZ) br. 29/2009 kako bi se omogućilo strankama na koje se propisi odnose, uključujući operatere i pružatelje usluga u zračnom prometu, da se pripreme na primjenu novih propisa.
            
         
               (5)
            
            
               Uredbu (EZ) br. 29/2009 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za jedinstveno nebo,
            
         DONIJELA JE OVU UREDBU:
   Članak 1.
   U dio B Priloga I. Uredbi (EZ) br. 29/2009 umeće se novi red „— Zagreb FIR,” nakon reda „— Warszawa FIR,”.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   Primjenjuje se od 5. veljače 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 96, 31.3.2004., str. 26.
   
   
      (2)  SL L 96, 31.3.2004., str. 1.
   
   
      (3)  Uredba Komisije (EZ) br. 29/2009 od 16. siječnja 2009. o utvrđivanju zahtjeva u vezi s uslugama podatkovnih veza za jedinstveno europsko nebo (SL L 13, 17.1.2009., str. 3.).